CELEX: 32021R1795
Language: ro
Date: 2021-10-11 00:00:00
Title: Regulamentul (UE) 2021/1795 al Comisiei din 11 octombrie 2021 de rectificare a Regulamentului (CE) nr. 396/2005 al Parlamentului European și al Consiliului în ceea ce privește limitele maxime de reziduuri de terbutilazin din sau de pe anumite produse (Text cu relevanță pentru SEE)

12.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 361/43
               
            
         REGULAMENTUL (UE) 2021/1795 AL COMISIEI
         din 11 octombrie 2021
         de rectificare a Regulamentului (CE) nr. 396/2005 al Parlamentului European și al Consiliului în ceea ce privește limitele maxime de reziduuri de terbutilazin din sau de pe anumite produse
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a) și articolul 49 alineatul (2),
         întrucât:
         
                     (1)
                  
                  
                     Limitele maxime de reziduuri (LMR) pentru terbutilazin sunt stabilite în anexa II la Regulamentul (CE) nr. 396/2005.
                  
               
                     (2)
                  
                  
                     Regulamentul (UE) 2021/618 al Comisiei (2) a modificat Regulamentul (CE) nr. 396/2005 prin stabilirea LMR-urilor pentru terbutilazin în porumb zaharat, porumb și sorg în mod eronat la nivelul de 0,01 mg/kg în loc de 0,02 mg/kg, care este limita corectă de cuantificare (LOQ). LOQ de 0,02 mg/kg este conformă cu avizul motivat al Autorității Europene pentru Siguranța Alimentară privind LMR-urile existente, în conformitate cu articolul 12 alineatul (1) din Regulamentul(CE) nr. 396/2005 (3).
                  
               
                     (3)
                  
                  
                     Prin urmare, Regulamentul (CE) nr. 396/2005 trebuie rectificat în consecință.
                  
               
                     (4)
                  
                  
                     Din motive de claritate și securitate juridică pentru operatorii economici și autoritățile de aplicare a legii, prezentul regulament trebuie să se aplice de la aceeași dată ca Regulamentul (UE) 2021/618.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa II la Regulamentul (CE) nr. 396/2005 se rectifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 6 noiembrie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 70, 16.3.2005, p. 1.
         
            (2)  Regulamentul (UE) 2021/618 al Comisiei din 15 aprilie 2021 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru diclofop, fluopiram, ipconazol și terbutilazin din sau de pe anumite produse (JO L 131, 16.4.2021, p. 55).
         
            (3)  Autoritatea Europeană pentru Siguranța Alimentară, Reasoned opinion on the review of the existing maximum residue levels for terbuthylazine according to Article 12 of Regulation (EC) No 396/2005 [Aviz motivat privind reexaminarea limitelor maxime existente pentru reziduurile de terbutilazin în conformitate cu articolul 12 din Regulamentul (CE) nr. 396/2005]. EFSA Journal 2020;18(1):5980.
      
      
         
            ANEXĂ
            Anexa II la Regulamentul (CE) nr. 396/2005 se rectifică după cum urmează:
            
                         
                     
                     
                        În coloana „terbutilazin (R) (F)”, limitele maxime de reziduuri pentru numerele de cod 0234000 „porumb zaharat”, 0500030 „porumb” și 0500080 „sorg” se înlocuiesc cu următoarele valori:
                        
                                    (a)
                                 
                                 
                                    Numărul de cod 0234000 „porumb zaharat”: „0,01 (*)(+)” cu „0,02 (*)(+)”
                                 
                              
                                    (b)
                                 
                                 
                                    Numărul de cod 0500030 „porumb”: „0,01 (*)” cu „0,02 (*)”
                                 
                              
                                    (c)
                                 
                                 
                                    Numărul de cod 0500080 „sorg”: „0,01 (*)” cu „0,02 (*)”